Eliza Lynch

Tidlig liv

Eliza Alicia Lynch ble født i Charleville i County Cork i Irland. Ti år gammel utvandret hun sammen med sin til Paris for å unngå hungersnød. Den 3. juni 1850 giftet hun seg med Xavier Quatrefages, en fransk offiser som senere tjenestegjorde i Algerie. Hun fulgte med ham, men på grunn av sin sviktende helse, vendte hun tilbake til Paris for å bo sammen med sin mor. Ved introduksjoner kom hun seg inn i elitekretsene rundt prinsesse Mathilde Bonaparte og deretter livnærte seg som en kurtisane. I 1854 møtte hun Francisco Solano López, sønnen til Carlos Antonio López, president i Paraguay og en av de rikeste statsledere i Sør-Amerika. Den unge general López, som trente med Napoleons hær, innledet et forhold relasjon til Lynch og hun ble med ham tilbake til Paraguay senere det året.

Paraguay

I Paraguay ble Lynch og López samboere. De fikk seks barn sammen. Det eldste, Juan Francisco "Panchito" López ble født i Asunción i 1855. Hennes siste med López, Leopoldo, ble født i 1867 midt under trippelalliansekrigen og døde like etter fødselen av dysenteri.
Etter at Carlos Antonio López døde i 1862, etterfulgte sønnen ham som president. Slik ble Lynch de facto førstedame, selv om hun og López aldri offisielt var gifte. Lynch tilbragte de neste 15 år som en av de mektigste kvinnene i landet. Ekteskapet med Quatrefages ble aldri erklært ugyldig.
Lynch anses som grunnen til de store ambisjonene Lopez hadde. I sin bok fra 1876 Exposición. Protesta que hace Elisa A. Lynch, forfattet mens hun oppholdt seg i Buenos Aires, fastslår hun at hun ikke hadde kjennskap til politiske anliggendet, og heller brukte tiden sin på å hjelpe de nødlidende og de skadde i tillegg til å følge sin mann der han dro.

Slaget ved Cerro Cora

Lynch fulgte López under krigshandlingene. Etter at de brasilianske troppene hadde drept López, forsøkte de å ta de sivile medhjelperne deres til fange. López og Lynchs eldste sønn, Juan Francisco, som var 15 år gammel, var sammen med henne. Som oberst i hæren ropte han: Un coronel Paraguayo nunca se rinde («en paraguayansk oberst overgir seg aldri»), hvorpå han ble skutt. Etter dette kastet Lynch seg til bakken og ropte Esta es la civilizacion que han prometido? («er dette sivilisasjonen dere har lovet?». Hun gravla så både sin mann og sin sønn med sine egne hender før hun ble tatt til fange.

Liv etter krigen og død

Etter å ha blitt tatt til fange på skipet «Princesa» i Asunción, ble hun forvist fra landet. Hun vendte tilbake til Europa med sine gjenlevende barn. Etter fem år der, og med lovnader fra den nye president Juan Bautista Gill om at hun ville møte velvillighet, vendte hun tilbake for å gjøre krav på sine tidligere eiendommer. Da hun ankom ble hun på nytt bortvist av President Gill. Det var da hun skrev sin bok.
Eliza Lynch døde uten noen oppmerksomhet fra offentligheten i Paris den 27. juli 1886. Etter over 100 år brakte Alfredo Stroessner hennes legeme tilbake til Paraguay, og erklærte henne en folkehelt. Hun ligger nå ved Cementerio de la Recoleta.

Ettermæle

Enkelte har antatt at Eliza Lynch var ansvarlig for at Francisco Solano López startet trippelalliansekrigen og han han førte blodig krig mot Uruguay, Argentina og Brasil.
Som landets førstedame innførte Eliza Lynch en rekke europeiske skikker i Paraguay.
Lynch er kjent som Madam eller Madama Lynch i Paraguay grunnet sine europeiske aner, og at det faktum at hun hadde vært en kurtisane tidligere før hun møtte López.